钦定古今图书集成/方舆汇编/职方典/第1051卷 > 《泉州宴赴举于东湖序》前人
## 钦定古今图书集成/方舆汇编/职方典/第1051卷 > 《泉州宴赴举于东湖序》前人

贡士，有宴我牧席公，新礼也。贞元癸酉岁，邑有秀士
八人，公将荐之于阙下。古者相觌相祖，有享有宴，享
以昭恭俭，宴以示慈惠，二典为用，鲜或克兼。诸侯升
俊，造于天子，遣之日，惟行乡饮酒之礼，则享礼也。胾
肉元酒，莫饮莫食。公念肉不使食，则仁不下浃；酒不
使饮，则欢不上交。方欲激邦俗于淳醨，致王人于德
“行，而贤者仁未伊浃，才者懽未我交，其若蚩蚩何？”秋
七月，与八人者乡饮之礼既修，乃加之以宴，肴移己
膳，醴出家酝，求丝桐匏竹以将之，选华轩胜景以光
之。后一日，遂有东湖亭之会。公削桑梓之礼，执宾主
之仪，揖让升堂，雍容就筵。乐遍作而情性不流，爵无
算而仪形有肃。锵锵焉，济济焉。于是老幼来窥，尽室
盈岐，非其亲懿，则其闾里皆内讼而选善焉。於戏！行
其教，不必耳提而口授；移其风，不必门扇而户吹。公
斯宴则风移教行其间矣，真尽心竭诚、奉主化民之
宰也。烟景未暮，酒德俱饱，有逡巡避位而言曰：“夫《诗》
者，有以美盛德之形容。君侯因片善附小能，回一邑
之心，成一邑之行，昭吾人恭俭于嘉享，示吾人慈惠
于清宴。回人心，成人行，周孔之才也；昭恭俭，示慈惠，
管、晏之贤也。不有歌咏，其如六义何？”是日，人有《甘棠》
《頖宫》之什，客有天水姜阅、河东裴参和、颍川陈诩、邑
人济阳蔡沼，佐赞盛事，亦献雅章。小子公之甿幸，鼓
微声，先八人者，鸣捧豆，伺彻。时在公之侧，睹众君子
之作，遂作《十商之后书》。其旨